Keskon elokuun myynti oli pitkälti odotustemme mukaista | Inderes: Osakeanalyysit, mallisalkku, osakevertailu & aamukatsaus
Keskon elokuun myynti oli pitkälti odotustemme mukaista
Analyytikon kommentti 16.09.2019 5:46 Kesko
Kurssi: 56.76 EURKurssi hetkellä: 16.9.2019 - 5:31
Kesko tiedotti perjantaina, että yhtiön myynti elokuussa oli 963,5 MEUR laskien vertailukelpoisesti 1,0 %. Tukkukauppapäiviä oli Suomessa vertailukautta yksi vähemmän (arvioimamme vaikutus 2-3 %) ja tämä huomioituna eri liiketoimintojen myynti kehittyi pitkälti odotustemme mukaan. Emme ole tehneet ennustemuutoksia tai muutoksia näkemykseemme Keskon osakkeesta ja osakkeen arvostus on edelleen hieman koholla.
Päivittäistavarakaupan (P&T) myynti kasvoi vertailukelpoisesti 1,1 % 487,3 MEUR:oon ollen linjassa odotustemme kanssa. Myyntimix kehittyi arviomme mukaan neutraalisti, sillä Keskon mukaan myynnin kehitys oli hyvää kaikissa ketjussa.
Rakentamisen ja talotekniikan (R&T) myynti kasvoi vertailukelpoisesti 0,7 % 399,4 MEUR:oon. Kasvun veturina olivat Muut maat, joiden vertailukelpoinen kasvu oli hyvää, 3,3 %. Suomessa myynti sen sijaan kääntyi loivaan laskuun (-2,1 %) ja tämä nostaa jälleen pieniä kysymysmerkkejä rakentamisen markkinan hidastumisen vaikutuksista Keskolle etenkin, kun R&T-segmenttiin kohdistuu lähivuosille tuloskasvuodotuksia. Yhden kuukauden myyntiluvuista ei voi kuitenkaan vetää kovinkaan pitkälle meneviä johtopäätöksiä.
Pienimmän segmentin Autokaupan vertailukelpoinen myynti jatkoi laskuaan 20,5 %:lla 77,5 MEUR:oon. Laskun jatkuminen oli odotuksissamme, sillä elokuussa Kesko kertoi aloittavansa yt-neuvottelut Autokaupassa. Kommentoimme uutista aiemmin täällä. Huomautamme sijoittajille, että WLTP-päästömittaukset tulivat pakollisiksi viime vuoden syyskuussa ja sen vaikutuksen vertailukelpoisten myyntilukujen laskuun pitäisi poistua ensi kuusta lähtien.
P/E (oik.) 19,1 20,7 20,1
EV/EBITDA 8,2 9,2 8,5
Osinkotuotto-% 5,0% 4,4% 4,7%